
A menedzsment innováció és a vállalati versenyképesség kapcsolata

A dolgozatomban a menedzsment innováció hatását vizsgálom a vállalati versenyképességre. Kutatási kérdésem, hogy milyen hatást gyakorol a menedzsment innovációhoz szükséges képességek megléte a vállalatok versenyképességére. A dolgozatban a menedzsment innovációhoz szükséges képességek definiálása után többváltozós regresszióval elemzem azok hatását a vállalati versenyképességre. Hipotézisem szerint a menedzsment innováció erősen pozitív hatással rendelkezik a versenyképességi indexre., Az elemzés során kiderül, hogy a menedzsment innováció hatása valóban szignifikáns a versenyképességre, ám ha iparági kontrollokat vezetünk be, a hatás mértéke csökken. Így arra az eredményre juthatunk, hogy vannak olyan piaci szituációk, iparágak, ahol fontosabb a menedzsment innovációs képességek megléte, mint más estekben. Az elemzés során a felhasznált Versenyképességi Kutatóközpont kérdőíves felmérésének vizsgálatához főkomponens elemzést, faktoranalízist és többváltozós regressziót használok.



